Document ID: 32007D0017

ΑΠΌΦΑΣΗ ΤΗΣ ΕΠΙΤΡΟΠΉΣ
της 22ας Δεκεμβρίου 2006
για την έγκριση σχεδίων όσον αφορά την έγκριση επιχειρήσεων για τις ενδοκοινοτικές συναλλαγές και τις εισαγωγές πουλερικών και αυγών για επώαση σύμφωνα με την οδηγία 90/539/ΕΟΚ του Συμβουλίου
[κοινοποιηθείσα υπό τον αριθμό Ε(2006) 6842]
(Κείμενο που παρουσιάζει ενδιαφέρον για τον ΕΟΧ)
(2007/17/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Βουλγαρίας και της Ρουμανίας, και ιδίως το άρθρο 4 παράγραφος 3,
την πράξη προσχώρησης της Βουλγαρίας και της Ρουμανίας, και ιδίως το άρθρο 56,
την οδηγία 90/539/ΕΟΚ του Συμβουλίου, της 15ης Οκτωβρίου 1990, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), και ιδίως το άρθρο 3 παράγραφοι 2 και 3,
Εκτιμώντας τα ακόλουθα:
(1)
Η οδηγία 90/539/ΕΟΚ καθορίζει τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες. Σύμφωνα με την εν λόγω οδηγία η Επιτροπή πρέπει να εγκρίνει τα σχέδια των κρατών μελών σχετικά με την έγκριση επιχειρήσεων με σκοπό τις ενδοικοινοτικές συναλλαγές πουλερικών και αυγών για επώαση.
(2)
Τα εν λόγω σχέδια για τα σημερινά κράτη μέλη πλην του Λουξεμβούργου εγκρίθηκαν με την απόφαση 2004/835/ΕΚ, της 3ης Δεκεμβρίου 2004, για την έγκριση σχεδίων όσον αφορά την έγκριση επιχειρήσεων για τις ενδοκοινοτικές συναλλαγές πουλερικών και αυγών για επώαση (2). Στο παράρτημα της απόφασης αυτής παρατίθενται τα κράτη μέλη τα σχέδια των οποίων έχουν εγκριθεί.
(3)
Η Βουλγαρία και η Ρουμανία πρόκειται να προσχωρήσουν στην Κοινότητα την 1η Ιανουαρίου 2007. Συνεπώς, έχουν υποβάλει προς έγκριση στην Επιτροπή τα σχέδιά τους σχετικά με την έγκριση επιχειρήσεων για τις ενδοικοινοτικές συναλλαγές πουλερικών και αυγών για επώαση.
(4)
Τα σχέδια που υπέβαλαν η Βουλγαρία και η Ρουμανία, όπως τροποποιήθηκαν ύστερα από τις προτάσεις που διατυπώθηκαν κατά την αξιολόγησή τους, ικανοποιούν τα κριτήρια της οδηγίας 90/539/ΕΟΚ και, υπό την προϋπόθεση της ουσιαστικής εφαρμογής τους, επιτρέπουν την επίτευξη των στόχων της οδηγίας και, κατά συνέπεια, πρέπει να εγκριθούν.
(5)
Για λόγους σαφήνειας της κοινοτικής νομοθεσίας, η απόφαση 2004/835/ΕΚ πρέπει να καταργηθεί και να αντικατασταθεί από την παρούσα απόφαση.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το σχέδιο που υπέβαλε στις 9 Οκτωβρίου 2006 η Βουλγαρία στην Επιτροπή όσον αφορά την έγκριση επιχειρήσεων για τις ενδοικοινοτικές συναλλαγές πουλερικών και αυγών για επώαση εγκρίνεται.
Άρθρο 2
Το σχέδιο που υπέβαλε στις 5 Οκτωβρίου 2006 η Βουλγαρία στην Επιτροπή όσον αφορά την έγκριση επιχειρήσεων για τις ενδοικοινοτικές συναλλαγές πουλερικών και αυγών για επώαση εγκρίνεται.
Άρθρο 3
Το παράρτημα περιέχει κατάσταση των κρατών μελών με εγκεκριμένα σχέδια όσον αφορά την έγκριση επιχειρήσεων για τις ενδοκοινοτικές συναλλαγές πουλερικών και αυγών για επώαση.
Άρθρο 4
Η απόφαση 2004/835/ΕΚ καταργείται.
Άρθρο 5
Η παρούσα απόφαση εφαρμόζεται υπό την προϋπόθεση της συνθήκης προσχώρησης της Βουλγαρίας και της Ρουμανίας και από την ημερομηνία που τίθεται σε ισχύ η συνθήκη αυτή.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 22 Δεκεμβρίου 2006.

Labels: 17
7
3
0
6
18